CELEX: 62014TN0799
Language: fi
Date: 2014-12-05 00:00:00
Title: Asia T-799/14: Kanne 5.12.2014 – Gazprom Neft v. neuvosto

9.3.2015   
            
            
               FI
            
            
               Euroopan unionin virallinen lehti
            
            
               C 81/22
            
         Kanne 5.12.2014 – Gazprom Neft v. neuvosto
   (Asia T-799/14)
   (2015/C 081/29)
   Oikeudenkäyntikieli: englanti
   
      Asianosaiset
   
   
      Kantaja: Gazprom Neft OAO (Pietari, Venäjä) (edustajat: asianajaja L. Van den Hende ja solicitor S. Cogman)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 8.9.2014 annetun neuvoston päätöksen 2014/659/YUTP (1) 1 artiklan 3 kohdan, jolla lisättiin 4a artikla neuvoston päätökseen 2014/512/YUTP
            
         
               —
            
            
               kumoamaan 8.9.2014 annetun neuvoston asetuksen N:o 960/2014 (2) 1 artiklan 3 kohdan, jolla lisättiin 3a artikla neuvoston asetukseen N:o 833/2014
            
         
               —
            
            
               kumoamaan neuvoston päätöksen 2014/659/YUTP 1 artiklan 1 kohdan ja liitteen siltä osin kuin niillä lisätään 1 artiklan 2 kohdan b-d alakohta, 3 kohta ja liite III neuvoston päätökseen 2014/512/YUTP, sikäli kuin nämä säännökset koskevat kantajaa
            
         
               —
            
            
               kumoamaan neuvoston asetuksen N:o 960/2014 1 artiklan 5 kohdan, 1 artiklan 9 kohdan ja liitteen III siltä osin kuin niillä lisätään 5 artiklan 2 kohdan b-d alakohta, 3 kohta ja liite VI neuvoston asetukseen N:o 833/2014, sikäli kuin nämä säännökset koskevat kantajaa
            
         
               —
            
            
               kumoamaan neuvoston päätöksen 2014/659/YUTP 1 artiklan 4 kohdan, jolla korvataan neuvoston päätöksen 2014/512/YUTP 7 artiklan 1 kohdan a alakohta, sikäli kuin tämä säännös koskee kantajaa
            
         
               —
            
            
               kumoamaan neuvoston asetuksen (EU) N:o 960/2014 1 artiklan 5a kohdan, jolla korvataan neuvoston asetuksen (EU) N:o 833/2014 11 artiklan 1 kohdan a alakohta, sikäli kuin tämä säännös koskee kantajaa ja
            
         
               —
            
            
               velvoittamaan neuvosto korvaamaan kantajan oikeudenkäyntikulut tässä menettelyssä.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, jonka mukaan Euroopan unionin toiminnasta tehdyn sopimuksen (SEUT) 296 artiklaa on rikottu perustelujen puuttumisen vuoksi, koska muun muassa neuvoston päätöksessä 2014/659/YUTP tai neuvoston asetuksessa N:o 960/2014 ei edes yritetä selittää, miksi kantajan epätavanomaista öljyä koskeviin hankkeisiin kohdistetaan kohdennettuja rajoittavia toimenpiteitä.
            
         
               2)
            
            
               Toinen kanneperuste, jonka mukaan SEUT 215 artikla ei ole asianmukainen oikeudellinen perusta neuvoston asetuksen (EU) N:o 960/2014 riidanalaisille säännöksille ja että SEU 29 artikla ei ole asianmukainen oikeudellinen perusta neuvoston päätöksen 2014/659/YUTP riidanalaisille säännöksille.
            
         
               3)
            
            
               Kolmas kanneperuste, jonka mukaan riidanalaisilla säännöksillä loukataan EU:n ja Venäjän välistä kumppanuus- ja yhteistyösopimusta (3).
            
         
               4)
            
            
               Neljäs kanneperuste, jonka mukaan suhteellisuusperiaatetta ja perusoikeuksia on loukattu. Riidanalaiset säännökset merkitsevät suhteetonta puuttumista kantajan vapauteen harjoittaa liiketoimintaa sekä kantajan omistusoikeuteen. Ne eivät ole tarkoituksenmukaisia niiden tavoitteiden saavuttamiseksi (minkä vuoksi ne eivät myöskään ole tarpeellisia), ja niillä asetetaan joka tapauksessa rasitteita, jotka ovat merkittävästi mahdollisia hyötyjä suuremmat.
            
         
      (1)  Rajoittavista toimenpiteistä Ukrainan tilannetta epävakauttavien Venäjän toimien johdosta annetun päätöksen 2014/512/YUTP muuttamisesta 8.9.2014 annettu neuvoston päätös 2014/659/YUTP (EUVL L 271, s. 54).
   
      (2)  Rajoittavista toimenpiteistä Ukrainan tilannetta epävakauttavien Venäjän toimien johdosta annetun asetuksen (EU) N:o 833/2014 muuttamisesta 8.9.2014 annettu neuvoston asetus (EU) N:o 960/2014 (EUVL L 271, s. 3).
   
      (3)  Euroopan yhteisöjen ja niiden jäsenvaltioiden sekä Venäjän federaation välisen kumppanuus- ja yhteistyösopimuksen tekemisestä 30.10.1997 tehty neuvoston ja komission päätös (EYVL L 327, s. 1).